Աբուբաքր Աբաքարով

**Աբուբաքր Իսլամբեկովի Աբաքարով** (, ), ծագումով ռուս ադրբեջանցի ազատ ոճի ըմբիշ, Ռուսաստանի սպորտի միջազգային վարպետ, ազատ ոճի ըմբշամարտի Ադրբեջանի ազգային հավաքականի անդամ, 2021 թվականի աշխարհի առաջնության և 2023 թվականի Եվրոպայի առաջնության բրոնզե մեդալակիր, Եվրոպայի 2022 թվականի առաջնության արծաթե մեդալակիր։

## Կենսագրություն
Ազգությամբ չեչեն է։ Ծնվել և մեծացել է Խասավյուրտում։ Հաճախել է Խասավյուրտի Շամիլ Ումախանովի անվան դպրոցը։ Մարզիչը եղել է Զելիմխան Խուսեյնովը։

2016 թվականից ներկայացնում է Ադրբեջանի ազգային հավաքականը: Դարձել է կադետների աշխարհի 2016 թվականի առաջնության հաղթող: 2018 թվականի սեպտեմբերին Սլովակիայում կայացած աշխարհի առաջնությունում եզրափակչում պարտվելով ԱՄՆ-ի մարզիկին՝ դարձել է արծաթե մեդալակիր։ 2018 թվականի հոկտեմբերին, 19 տարեկանում, մասնակցել է մեծահասակների աշխարհի առաջնությանը, որը տեղի է ունեցել Բուդապեշտում։ Այնտեղ, հաղթելով առաջին երկու մենամարտերում, 1/4 եզրափակիչ փուլում պարտվել է վրացի մարզիկին, իսկ բրոնզե մեդալի համար պայքարում պարտվել է Ուզբեկստանի մարզիկին։ 2019 թվականի հունիսին հաղթել է Իսպանիայում կայացած Եվրոպայի պատանեկան առաջնությունում։

2019 թվականի օգոստոսին Էստոնիայում դարձել է աշխարհի պատանեկան առաջնության բրոնզե մեդալակիր։ 2019 թվականի հոկտեմբերին Յակուտսկում Դմիտրի Կորկինի անվան մրցաշարում դարձել է արծաթե մեդալակիր՝ եզրափակիչում պարտվելով Ռուսաստանի մարզիկին։ 2019 թվականի հոկտեմբերին Հունգարիայում հասել է մինչև 23 տարեկանների աշխարհի առաջնության եզրափակիչ, եզրափակչում պարտվել է վրացի մարզիկին՝ դրանով իսկ դառնալով աշխարհի առաջնության արծաթե մեդալակիր։ 2020 թվականի սկզբին ազատ ոճի ըմբշամարտի մինչև 79 կգ քաշային կարգում դարձել է Ադրբեջանի չեմպիոն։

2020 թվականի հունվարին Թուրքիայի Ստամբուլ քաղաքում Յաշար Դողուի հուշամրցաշարում դարձել է չեմպիոն մինչև 79 կգ քաշային կարգում՝ ժամանակից շուտ հաղթելով իր բոլոր մենամարտերում։ 2020 թվականի փետրվարին Հռոմում կայացած Եվրոպայի առաջնությունում հանդես է եկել մինչև 86 կգ քաշային կարգում, որտեղ 1/8 եզրափակիչ փուլում պարտվել է Ռուսաստանի մարզիկին, ապա բրոնզե մեդալի համար պայքարում պարտվել է Բուլղարացի մարզիկին՝ դրանով իսկ դուրս մնալով մրցանակակիրներից։

2021 թվականին Նորվեգիայի մայրաքաղաքում հոկտեմբերին կայացած աշխարհի առաջնությունում դարձել է բրոնզե մեդալակիր մինչև 86 կգ քաշային կարգում։ Կիսաեզրափակչում պարտվել է ամերիկացի ըմբիշ Դեյվիդ Թեյլորին։

2022 թվականի մարտին Պլովդիվում դարձել է Եվրոպայի չեմպիոն մինչև 23 տարեկան ըմբիշների մեջ։

Ազատ ոճի ըմբշամարտի Վացլավա Զիլկովսկիի հուշամրցաշարում, որը տեղի է ունեցել Վարշավայում (Լեհաստան) 2024 թվականի հունիսի 21-ից 24-ը, նվաճել է ոսկե մեդալ։

## Նվաճումներ
* Կադետների աշխարհի առաջնություն 2016՝  
* Կադետների Եվրոպայի առաջնություն 2016՝
* Ադրբեջանի Առաջնություն 2016՝ 
* Պատանիների աշխարհի առաջնություն 2018՝ 
* Ըմբշամարտի աշխարհի առաջնություն 2018՝ 8
* Եվրոպայի պատանեկան առաջնություն 2019՝ 
* Պատանիների աշխարհի առաջնություն 2019՝ 
* Գրան Պրի Դմիտրի Կորկին 2019՝ 
* Մ23 աշխարհի առաջնություն 2019՝ 
* Ադրբեջանի Առաջնություն 2019՝ 
* Յաշար Դոգուի միջազգային հուշամրցաշար 2020՝ 
* Ըմբշամարտի Եվրոպայի առաջնություն 2020՝ 8
* Անրի Դեգլանի Գրան Պրի 2021՝ 
* Ըմբշամարտի աշխարհի առաջնություն 2021՝ 
* Ըմբշամարտի Եվրոպայի առաջնություն 2022՝ 

## Ծանոթագրություններ

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ